open-index/open-wikipedia-markdown huggingface dataset:
AGP

[miniatura|Localización do [zócolo (informática|zócolo AGP na placa base. É de cor marrón.]]
**AGP** son as siglas de *Accelerated Graphics Port* ("porto gráfico acelerado"). É un bus específico para sistemas gráficos e baseado no bus PCI. É onde se conectan na actualidade as tarxetas gráficas ao ordenador. Posúe un ancho de banda de 64 bits e a comunicación e de 66 MHz ou superior (o x" é un multiplicador que indica cantas veces é máis rápido a velocidade de transmisión do bus co primeiro; AGP 1x=66&nbsp;MHz, AGP 2x=133&nbsp;MHz, AGP 4x=266&nbsp;MHz e AGP 8x=528&nbsp;MHz). Fabricado e deseñado por Intel en 1997, comezou a empregarse nas placas base para Pentium II, para substituír o bus PCI nos labores gráficos.
A pesar que o AGP aínda se manteña en moitas placas base, gradualmente vaise substituíndo polo PCI Express, que é máis rápido e permite unha maior conectabilidade.

## Ligazóns externas 
* Páxina sobre AGP 8x
HPFS

**HPFS**, as siglas de *High Performance File System* (sistema de ficheiros de alto rendemento), é o nome polo que se coñece un sistema de ficheiros desenvolvido por IBM e Microsoft para o sistema operativo OS/2.

## Véxase tamén
### Outros artigos 
*Sistema de ficheiros
*OS/2
OS/2

O **OS/2** (*Operating System 2*) é un sistema operativo orixinalmente desenvolto por IBM e Microsoft para substituír o MS-DOS que non era capaz de aproveitar todos os recursos das computadoras baseadas nos microprocesadores Intel 80286.

OS/2 1.0 anunciouse en abril de 1987 e saíu ao mercado en decembro en versión de modo texto, como un sistema operativo de 16 bits, multitarefa, estable, rápido e moi potente, ao permitir a habilitación de memoria virtual.

OS/2 1.1 que saíu en novembro de 1988 incluía un xestor en modo gráfico, o Presentation Manager.

En 1990 Microsoft decidiu concentrarse no sistema Windows e tan só IBM seguiu a desenvolver o sistema OS/2.

OS/2 2.0, que saíu en 1992 foi a primeira versión de 32 bits, que aproveitaba a capacidade do modo virtual 8086 do microprocesador Intel 80386 e mellorou o Work Place Shell, que se converteu nun sistema de fiestras orientadas a obxectos.

OS/2 Warp 3 saíu en 1994 e que permitía o soporte de todo o hardware que existía nese momento no mercado, compatibilidade con Internet e un paquete multimedia.

OS/2 Warp 4 saíu en 1996 e engadiu soporte para linguaxe Java e software de recoñecemento de voz.

IBM anunciou que o 23 de decembro de 2005 deixaría de vender este sistema operativo, aínda que seguiría dándolle soporte estándar ata o 31 de decembro de 2006.

## Véxase tamén
### Outros artigos
*HPFS
*IBM
*Presentation Manager
Gregorio Aglipay

**Gregorio Aglipay** (Batac, Ilocos Norte 1860 - 1940).
Reformador relixioso filipino.

Arrestado aos 14 anos por non pagar a taxa de tabaco, marchou a Manila e estudou leis, pero en 1883 entra no seminario, en 1890 foi ordenado sacerdote, comeza a exercer como axudante do párroco en varias parroquias de Luzón.

Cando estoupa a revolución de 1896 únese aos independentistas, en 1898 foi nomeado capelán castrense dos rebeldes, chamou aos cregos filipinos para que se unisen en contra dos españois.

Elixido parlamentario no Primeiro congreso filipino de 1898, en 1899, unha vez expulsados os españois, foi nomeado gobernador eclesiástico da diocese de Nueva Segovia.

Na guerra filipino-americana loitou como un líder guerrilleiro en Ilocos.

O 3 de agosto de 1902 fundou a Igrexa filipina independente, excomungado por Roma nese mesmo ano, Aglipay seguiu a loitar pola independencia filipina, e en 1935 foi candidato á presidencia, perdendo diante de Manuel Quezón.
Mediana

**Mediana** pode referirse a:

* **Mediana (cálculo)**. En matemáticas, dise do valor dunha distribución estatística que se sitúa acumulativamente no percentil 50, é dicir, que a metade dos outros valores da distribución ten un valor menor cá mediana e a outra metade teno maior.
* **Mediana (xeometría)**. Nun polígono, recta que vai dende punto medio dun lado ata o vértice oposto (se o número de lados do polígono é impar) ou ata o punto medio do lado oposto (se o número de lados do polígono é par)
* **Mediana (obras públicas)**. Muriño construído para dividir o espazo correspondente a dous carrís distintos, xa sexan do mesmo sentido, de distinto sentido continuos ou con beiravías independentes. Poden construírse con bloques de cemento, con valados metálicos ou con moldes de plástico ocos (enchidos con auga ou area). A súa finalidade é previr que un automóbil poida saírse do seu carril e provocar un accidente ós automóbiles doutros carrís, ou ben dirixir o tráfico.
20 de abril

O **20 de abril** é o 110º día do ano do calendario gregoriano (111º nos anos bisestos). Quedan 255 días para finalizar o ano.

## Acontecementos 
* 1902 - Pierre e Marie Curie illan o radio.
* 1949 - A Garda civil asalta o refuxio do destacamento Santiago Carrillo da II Agrupación do Exército Guerrilleiro de Galicia en Chavaga, e mata a catro guerrilleiros (Evaristo González Pérez, Guillermo Morán García, Gregorio Colmenero Fernández e Julián Acebo Alberca) e dous enlaces.
* 1999 - Masacre do instituto de Columbine, en Littleton, Colorado (13 persoas mortas e 21 feridas).
* 2013 - Xesús Alonso Montero escollido Presidente da RAG.

## Nacementos 
miniatura|100px|Francesc Pi i Margall.
* 1808 - Napoleón III, emperador francés.
* 1824 - Francesc Pi i Margall, político e escritor catalán (m. 1901).
* 1846 - Alexandre de Serpa Pinto, explorador portugués (m. 1900).
* 1851 - Eduardo Acevedo Díaz, escritor, xornalista e político uruguaio (m. 1921).
* 1859 - Vincenzo Cerulli, astrónomo e matemático italiano (m. 1927).
* 1886 - Felipe Bello Piñeiro, pintor galego (m. 1952)
* 1889 - Adolf Hitler, político alemán de orixe austríaca.
* 1893 - Joan Miró, pintor catalán (m. 1983).
* 1893 - Harold Lloyd, actor estadounidense (m. 1971).
* 1894 - Xosé Silva Martínez, dirixente comunista galego (m. 1949).
* 1906 - Augusto Assía, escritor e xornalista galego.
* 1918 - Kai Siegbahn, físico sueco (m. 2007).
* 1923 - Tito Puente, músico portorriqueño (m. 2000).
* 1935 - Mario Camus, director de cinema español.
* 1939 - Gro Harlem Brundtland, política, diplomática e médica norueguesa.
* 1940 - Pilar Miró, periodista e directora de cine española (m. 1997).
* 1942 - Arto Paasilinna, escritor finlandés.
* 1946 - Miguel Castelo, xornalista e cineasta galego.
* 1948 - María José Ares Casal, política galega.
* 1948 - Claudio López Garrido, economista e político galego.
* 1964 - Wiliame Katonivere, 6º presidente de Fiji.
* 1973 - Montse Calleja, física galega especializada en nanotecnoloxía e biosensores.
* 1975 - Laura Seara, política, avogada  e empresaria galega.

## Mortes 
miniatura|100px|Giuseppe Peano.
* 1693 - Claudio Coello, pintor barroco español.
*1821 - Franz Karl Achard, químico prusiano. (n. 1753)
* 1878 - Francisco Añón, poeta galego do Rexurdimento.
* 1912 - Bram Stoker, escritor irlandés (n. 1847).
* 1912 - Rogelio Martínez Garzón, comerciante e político galego (n. 1857).
* 1918 - Eduardo Cobián Roffignac, político galego.
* 1927 - Enrique Simonet  pintor valenciano.(n. 1866)
* 1932 - Giuseppe Peano, matemático e filósofo italiano.
* 1944 - Amador Villar Amor, escritor galego (n. 1866).
* 1946 - Henry Handel Richardson, escritora australiana (n. 1870).
* 1953 - Erich Weinert, escritor alemán (n. 1890).
* 1970 - Paul Celan, poeta alemán.
* 1988 - Eulogio Gómez Franqueira, empresario e político galego.
* 1998 - Carmen Balboa López, mestra galega.
* 1999 - Cantinflas, actor mexicano.
* 2017 - Antonio Eiras Roel, historiador galego (n. 1931).
* 2020 - Luz Pozo Garza, poeta galega (n. 1922)

## Festas e celebracións 
## Outros 
Os 366 días do ano
5.56 x 45 mm OTAN

**5.56 x 45&nbsp;mm OTAN**, (tamén chamado **Remington .223**), é o calibre estándar da munición dos rifles das forzas da OTAN. A munición de 5.56&nbsp;mm comezou a empregarse nos anos 1960 no rifle estadounidense M16. Inicialmente foi empregado coma alternativa para o anterior calibre de munición estándar de 7.62 mm.
22 de abril

O **22 de abril** é o 112º día do ano do calendario gregoriano (113º nos anos bisestos). Quedan 253 días para finalizar o ano.

## Acontecementos 
* 1500 - Pedro Álvares Cabral chega ó litoral do Brasil.
* 1909 - A Garda Civil dispara sobre os veciños que intentaban impedir o derrubo do baldaquino do mosteiro de Oseira (Ourense), co resultado de 9 mortos e 12 feridos.
* 1919 - Primeira montaxe do Conservatorio Nacional de Arte Galega, foi *A man de Santiña* de Ramón Cabanillas.

## Nacementos 
miniatura|100px|Lenin.
* 1724 - Immanuel Kant, filósofo prusiano.
* 1766 - Germaine de Staël, escritora francesa (m. 1817).
* 1823 - Augusto Ulloa Castañón, avogado, xornalista e político galego.
* 1870 - Vladimir Lenin, revolucionario comunista, político e teórico político ruso.
* 1881 - Aleksandr Kerenskii, político ruso.
* 1885 - Victoriano Taibo, escritor galego.
* 1897 - Manuel Rodrigues Lapa, filólogo portugués.
* 1898 - José Vázquez Vigo, músico e compositor galego.
* 1904 - Robert Oppenheimer, físico norteamericano,.
* 1904 - María Zambrano, filósofa española.
* 1905 - Rafael López Ventín, futbolista galego coñecido como **Cabezo I**.
* 1909 - Indro Montanelli, xornalista e escritor italiano.
* 1909 - Rita Levi-Montalcini, médico italiana.
* 1919 - Donald James Cram, químico estadounidense.
* 1924 - Elin Törnudd, bibliotecaria finesa (m. 2008).
* 1929 - Albino Mallo, xornalista e escritor galego.
* 1934 - Valentín Arias, escritor e tradutor galego.
* 1936 - Antonio Pillado, político galego.
* 1937 - Jack Nicholson, actor norteamericano.
* 1945 - Xosé Lois García Fernández, escritor galego.
* 1956 - Carlos Varela García, xurista galego.
* 1981 - Marta Larralde, actriz galega.
* 1982 - Kaká, futbolista brasileiro.

## Mortes 
miniatura|100px|Henry Royce.
* 1821 - John Crome, pintor romántico inglés (n. 1768).
* 1933 - Henry Royce, enxeñeiro e industrial inglés (n. 1863).
* 1939 - José Aranguren Roldán, militar galego (n. 1875).
* 1980 - Fritz Strassmann, químico alemán.
* 1981 - Maribel Lorenzo, xogadora de baloncesto galega.
* 1989 - Emilio Gino Segrè, físico italo-americano.
* 1994 - Richard Nixon, presidente dos Estados Unidos de América.
* 1994 - Amable Veiga, lingüista galego.

## Festas e celebracións 
* **Día da Terra** ou, oficialmente, *Día Internacional da Madre Terra* (ONU).

## Outros 
* Santoral: Santa Seniorina, abadesa de Basta, diocese de Braga (924-982).

Os 366 días do ano
Fonteo, Baleira

**Santa María de Fonteo** é unha parroquia do concello de Baleira. Segundo o IGE en 2013 tiña 64 habitantes.

## Xeografía
Ten unha superficie de 4,22&nbsp;km², e unha altitude media de 600 m. Limita ao norte coa Braña, ao sur con Librán, ao leste con Cubilledo e ao oeste con Montecubeiro (Castroverde). Os seus 64 habitantes están distribuídos en 4 núcleos e 4 lugares. As entidades de poboación son Castiñeiras (13), A Ferraría (15), Fonteo (32) e Río de Castro (4). Os lugares (que xeralmente forman parte dalgunhas das entidades) son O Barreiro, O Pibidal, Valdeirexe e A Veiguiña.

O seu nome deriva do nacemento do río Eo.

## Patrimonio
A igrexa parroquial de Santa María de Fonteo é de tipo rural e pequenas dimensións, con muros de cachotería e cantería de granito e lousa, e cuberta de lousa a dúas e catro augas. O presbiterio e a nave están comunicados por medio dun arco triunfal de medio punto. O frontis culmina cunha espadana dun só van. No interior consérvase un só retablo na capela maior, de estilo barroco popular.

## Lugares e parroquias
### Lugares de Fonteo
## Galería de imaxes 

Ficheiro:Fonteoletreiro.jpg|Letreiro
Ficheiro:Fonteoarearecreativa.jpg|Área de recreo nacemento do río Eo
Ficheiro:Fonteoforno.jpg|Forno e centro de interpretación

### Parroquias de Baleira
## Véxase tamén
### Outros artigos
*Lugares de Baleira
27 de abril

O **27 de abril** é o 117º día do ano do calendario gregoriano (118º nos anos bisestos). Quedan 248 días para finalizar o ano.

## Acontecementos 
* 1810 - Ludwig van Beethoven compón *Para Elisa*.
* 1930 - VI Asemblea Nacionalista das Irmandades da Fala.
* 1960 - Togo alcanza a independencia de Francia.
* 1961 - Serra Leoa tórnase independente do Reino Unido.

## Nacementos 
miniatura|100px|Mary Wollstonecraft.
* 1596 - Alonso de la Peña Montenegro, eclesiástico galego (m. 1666).
* 1759 - Mary Wollstonecraft, filósofa e escritora británica.
* 1791 - Samuel Morse, pintor e inventor estadounidense.
* 1806 - María Cristina de Borbón-Dúas Sicilias, raíña consorte de España.
* 1820 - Herbert Spencer, filósofo, psicólogo e sociólogo inglés.
* 1840 - Edward Whymper, montañeiro e explorador británico (m. 1911).
* 1898 - Ludwig Bemelmans, escritor e ilustrador estadounidense (m. 1962).
*1915 - Amadeo Goyanes Vázquez, luthier e gaiteiro galego (m. 1995)
* 1920 - Edwin Morgan, poeta e tradutor escocés (m. 2010).
* 1968 - Cristian Mungiu, director de cine romanés.
* 1981 - Montserrat Pena Presas, crítica literaria galega.

## Mortes 
miniatura|100px|Antonio Gramsci.
* 1596 - Alonso de la Peña Montenegro, eclesiástico galego.
* 1656 - Jan van Goyen, pintor holandés.
* 1794 - William Jones, lingüista e investigador inglés.
* 1827 - Joaquín Blake, militar español.
* 1882 - Ralph Waldo Emerson, escritor e filósofo estadounidense.
* 1909 - Segundo Moreno Barcia, avogado e político galego.
* 1920 - Edwin Morgan, poeta e tradutor escocés.
* 1935 - Theo Angelopoulos, director de cine grego.
* 1937 - Antonio Gramsci, político marxista italiano.
* 1940 - Enrique Peinador Porrúa, avogado, xornalista e político galego (n. 1902).
* 1972 - Gabriel Ferrater, poeta e lingüista catalán.
* 1992 - Olivier Messiaen, compositor francés.
* 1997 - Dulce María Loynaz, poeta cubana.
* 2003 - Elaine Anderson Scott, actriz estadounidense.
* 2007 - Mstislav Rostropovich, violonchelista e director ruso.

## Festas e celebracións 
## Outros 
* Santoral:

Os 366 días do ano
Estrutura Richat

miniatura|300px|Imaxe da estrutura Richat vista dende satélite
A chamada **estrutura Richat**, unha forma circular no Deserto do Sáhara de Mauritania, atraeu a atención dende as primeiras misións espaciais debido a que conforma un marcado ollo escuro na vastedade erma e monótona do deserto. Descrita por algúns coma unha prominente amonita no deserto, a súa visibilidade (ten un diámetro de case 50 quilómetros) converteuse nunha referencia para as tripulacións espaciais. Inicialmente interpretouse coma o impacto dun meteorito debido ó seu alto grao de cirularidade, inda que agora pénsase que non é máis ca un afloramento simétrico dun anticlinal amosado pola erosión. As bases resistentes inferiores que a rodean están formadas por cuarcita do Paleozoico.

## Véxase tamén 
### Ligazóns externas 
* NASA Earth Observatory page
* Astronomy Picture of the Day
Deserto do Teneré

O **Teneré** é unha rexión desértica no centro meridional do deserto do Sáhara, Níxer. Dise que as enormes dunas de area de Temet e a súa maxestosa e máxica paisaxe fan que o sexa o deserto máis fermoso do mundo. A verba **teneré** para un tuareg significa "deserto" e así traducida á lingua árabe deulle o seu nome ó deserto do Sáhara.

A maior cidade do Teneré é Agadez, nas abas das montañas Aïr. Hai tamén asentamentos en varios oasis que se basean na extracción de sal.

O deserto tamén é coñecido pola árbore do Teneré, no seu tempo a máis afastada do mundo. Malia ser a única árbore en varios centos de quilómetros, en 1973 un camión francés sorprendentemente derrubouna e substituíuse por unha escultura metálica, depositando a orixinal no Museo Nacional de Níxer.

## Notas
Shmuel Yosef Agnon

**Shmuel Yosef Agnon** (en hebreo **שמואל יוסף עגנון**), nado o 17 de xullo de 1888 en Buczacz, Reino de Galicia e Lodomeria (Imperio Austrohúngaro, hoxe Ucraína) e finado o 17 de febreiro de 1970 en Xerusalén (Israel), foi un escritor israelí de lingua hebrea, premio Nobel de Literatura en 1966.

## Traxectoria 
Nado, co nome de **Shmuel Yosef Czaczkes**, na Galicia austríaca (agora en Ucraína), educado polo seu pai, un comerciante de peles seguidor do hasidismo, cando tiña 8 anos comezou a escribir en hebreo e yiddish. Aos 15 anos escribiu a súa primeira obra creativa, un poema en yiddish verbo dun cabalista, e continuou a editar poemas e historias en hebreo e yiddish, ata un total de 70 pezas ata que en 1908 emigrou a Iafa (Palestina), influído polo movemento sionista.
Na súa primeira obra publicada en Palestina (*Agunot*) empregou o acume de **Agnon**, que se converteu no seu nome literario, e en 1924 o seu apelido oficial.

En 1913 trasládase a Alemaña, en 1924 o lume queima a súa casa, destruíndo todos os seus manuscritos, nese mesmo ano retorna a Xerusalén, pero en 1929 a súa biblioteca foi destruída de novo nunha revolta árabe.

A publicación de *Hakhnasat Kalah* (*O enxoval da noiva*) (1931), novela épica na que describe a Galitzia xudía de comezos do XIX, fixo de Agnon unha figura central da literatura hebrea. As súas obras representan a fusión da ironía, relato relixioso, experimentalismo e surrealismo, e a lingua empregada representa un compromiso entre o hebreo bíblico e o neohebreo.

## Obras 
* *Agunot* (*Esposas abandonadas*), 1908.
* *Sippure Ahawin*, 1925.
* *Hakhnasath Kallah* (*O enxoval da noiva*), 1931.
* *nidificach*, 1931.
* *Sipur Pashut* (*Unha simple historia*) 1935.
* ''Ore'ah Nata Lalun* (*Un convidado para a noite*), 1939.
* *Yamim Nora'im* (*Días de temor*) 1938.
* *Sefer, sofer, vesipur*, 1938.
* *Shevu'at Emunium*, 1943.
* *Temol Shilshom* (*Antonte*), 1945.
* *Sefer Hamaasim*, 1951.
* *Chemdat'', 1952.
Sahel

miniatura|Situación do Sahel en África.
O **Sahel** (do árabe **ساحل** /sahil/ "beira, fronteira") é a zona extrema de África entre o deserto do Sáhara ó norte e a chamada rexión do Sudán ó sur (máis fértil e que non debe ser confundida co país do mesmo nome (Sudán).

O Sahel é principalmente unha sabana e esténdese dende o océano Atlántico ata Somalia (o chamado *corno de África*). Durante toda a historia de África, a zona foi o asentamento dos reinos máis avanzados, beneficiarios do comercio a través do deserto. Estes estados coñécense colectivamente co nome de reinos sahelís.

Pódense considerar países do Sahel hoxe en día a Senegal, Mauritania, Malí, Burkina Faso, Níxer, Nixeria, o Chad, o Sudán, Etiopía, Eritrea, Djibuti e Somalia. Sahel tamén se usa para referirse ós países de África oriental.

Este territorio recibe entre 150 e 500&nbsp;mm anuais de choiva, principalmente na estación do monzón. A choiva caracterízase pola súa ciclicidade anual e decanual. Existe unha forte correlación entre a choiva caída no Sahel e unha intensa actividade de furacáns no Atlántico. Na década de 1970, unha esfameada no Sahel provocou a creación do IFAD.

## Véxase tamén 
### Ligazóns externas 
* Datos sobre a África sahelí
* Landsea, C., and Gray, W. A forte correlación entre a choiva do monzón no Sahel occidental e a actividade intensa dos furacáns atlánticos. *Journal Of Climate*, Vol. 5, No. 5, May 1992
* Índice pluviométrico do Sahel, 1898 - 2002
* Desertificación - unha ameaza para o Sahel
Agra, India

miniatura|225px|Taj Mahal.

**Agra** (en , *"Āgra"*; en ) é unha cidade situada nas beiras do río Yamuna no estado de Uttar Pradesh, India. 1&nbsp;334&nbsp;900 habitantes (2004). O hindi, urdú e inglés son as linguas máis faladas na cidade.

Construída en 1475 por Badal Singh, sultán de Delhi, foi a capital do Imperio Mughal (1526-1658). O Taj Mahal (1630 - 1653) é o edificio máis coñecido da India, construído por Shah Jahan como mausoleo para a súa muller, foi declarado Patrimonio da Humanidade polo UNESCO.
Baricentro

Este termo está relacionado coas seguintes cuestións:

En **matemáticas** e **física** está relacionado con varios temas que usan a palabra baricentro ou outra dependendo dos idiomas e das circunstancias particulares:
* Centroide (Baricentro) en xeometría é a posición media aritmética de todos os puntos da superficie da figura. No triángulo é a intersección das tres medianas.
* Centro de masas en física é o único punto nun momento dado onde a posición relativa ponderada da masa distribuída suma cero.
* Baricentro (astronomía) é o centro de masas de dous ou máis corpos que orbitan entre si e é o punto arredor do cal os corpos orbitan.
* Centro de gravidade en física é o punto de aplicación da resultante de tódalas forzas de gravidade que actúan sobre as distintas porcións materiais dun corpo.

Na **sociedade**:
* :ca:Baricentro foi o primeiro centro comercial de Cataluña.
Circuncentro

[dereita|miniatura|O circuncentro dun triángulo é o centro da [circunferencia circunscrita.]]

O **circuncentro** é o punto dun polígono  onde se intersecan tódalas mediatrices dos seus lados, polo cal é o centro da circunferencia circunscrita.
James Agee

[miniatura|dereita|James Agee traballou no guión da película *[A raíña de África* de John Huston.]]

**James Agee**, nado en Knoxville, Tennessee, o 27 de novembro de 1909 e finado en Nova York o 16 de maio de 1955, foi un escritor estadounidense e un dos máis importantes críticos cinematográficos nos Estados Unidos entre 1930 e 1950.

## Traxectoria
Perdeu a seu pai aos seis anos nun accidente de automóbil, pasou a infancia en internados para rapaces sobre todo o Phillips Exeter Academy en Nova Hampshire. Licenciouse en Harvard, onde foi presidente de *Harvard Advocate*(1931), despois de se graduar escribiu para Time, The Nation e Forbes, en 1934 editou o seu primeiro e único volume de poesía, *Permit me Voyage*, escrito na maior parte durante os anos pasados en Harvard.

En 1936 comeza a traballar para Fortune, e no verán dese ano pasou seis semanas co fotógrafo Walker Evans vivindo cunha familia de granxeiros pobres en Alabama, os artigos nunca foron publicados en Fortune, pero apareceu como libro en 1941, *Let Us Now Praise Famous Men*.

Agee traballou como guionista para moitas películas de Hollywood, a máis importante foi *A raíña de África* de John Huston, baseada nunha novela de C.S. Forester, o que lle valeu o Oscar ó mellor guión adaptado.

En 1954 escribiu o guión de *The Night of the Hunter*, baseado nunha novela de Davis Grubb. En 1951 sufriu o primeiro dunha serie de ataques ao corazón, que non pararían ata a súa morte aos 45 anos.

A súa novela autobiográfica *A Death in The Family* 1957 gañou postumamente o Premio Pulitzer.

## Obras
**Permit Me Voyage* (1934)
**Let Us Now Praise Famous Men* (1941)
**The Quiet One* (1949)
**The Morning Watch* (1951)
**A Death in the Family* (1957)
**Agee on Film: Reviews and Comments* (1958)
**Four Early Stories by James Agee* (1964)
**The Collected Short Prose of James Agee* (1968)
Mediatriz

En xeometría, a **mediatriz** dun segmento é o lugar xeométrico dos puntos que equidistan dos seus extremos: tódolos puntos da mediatriz teñen a mesma distancia ata calquera dos dous extremos. Deste xeito, o trazado da mediatriz determina o punto medio do segmento.

## Construción gráfica 
miniatura|Construción gráfica da mediatriz.

Graficamente calcúlase coa axuda dun compás, determinándose coa intersección de dous arcos que teñan cadanseu centro nun extremo do segmento, e o mesmo raio (superior á metade do segmento para chegaren a cortar).

Así, os dous arcos intersectan en dous puntos que definen a recta que é a mediatriz.

## Propiedades 
Xa que a mediatriz dun segmento **AB** é o lugar xeométrico dos puntos equidistantes de **A** e **B**, en particular temos que o punto onde concorren a mediatriz e o segmento é o punto medio de **A** e **B**.

Ademais, tense que todo triángulo cumpre a propiedade de que as mediatrices dos tres lados concorren nun mesmo punto, que é o circuncentro do triángulo. En particular, se o triángulo é rectángulo, entón a mediatriz dos catetos pasa polo punto medio da hipotenusa.

## Referencias 
*
Bisectriz

A **bisectriz**, nun ángulo ABC con vértice en A, é o lugar xeométrico (conxunto) dos puntos que equidistan das dúas rectas que forman o ángulo: todos os puntos da bisectriz teñen a mesma distancia ata AB que ata AC. Dada esta definición, o propio vértice A sempre pertence á bisectriz.

Graficamente calcúlase cun compás, determinándose a mediatriz entre dous puntos M e N das rectas que estean á mesma distancia do vértice A (en realidade a mediatriz pode calcularse só cun punto auxiliar, xa que o vértice A tamén determina a bisectriz).
Incentro

O **incentro** é o punto dun polígono onde se intersecan tódalas bisectrices dos seus vértices, polo cal é o centro da circunferencia inscrita.
centro|400px|Incentro

## Coordenadas do incentro dun triángulo
As coordenadas cartesianas do incentro son unha combinación convexa das coordenadas dos seus vértices. Se os vértices teñen coordenadas (x_a,y_a) \,, (x_b,y_b) \,, e (x_c,y_c) \,, e os respectivos lados opostos teñen lonxitudes a \,, b \,, e c \,, o incentro terá por coordenadas:

:\bigg(\frac{a x_a+b x_b+c x_c}{a+b+c},\frac{a y_a+b y_b+c y_c}{a+b+c}\bigg) = \frac{a}{a+b+c}(x_a,y_a)+\frac{b}{a+b+c}(x_b,y_b)+\frac{c}{a+b+c}(x_c,y_c).
Ernest Shackleton

miniatura|Ernest Henry Shackleton.
miniatura|Tumba de Ernest Henry Shackleton.
**Ernest Henry Shackleton**, nado en Irlanda o 15 de febreiro de 1874 e finado o 5 de xaneiro de 1922, foi un explorador británico. É especialmente coñecido polas súas expedicións antárticas, nas que participou ao longo de toda a súa vida.

## Traxectoria 
En 1901 acompañou a Robert Falcon Scott na viaxe realizada no barco Discovery. Esta foi a primeira vez que o ser humano se internou no Mar de Ross. Nesta mesma expedición Scott, Shackleton e Edward Wilson tentarían chegar ao Polo Sur Xeográfico, chegando aos 82°17'S o 31 de decembro de 1902.

### Antártida 
No ano 1907 Shackleton organizaría a súa propia viaxe a Antártida, de novo co obxectivo de achegarse ao Polo Sur. A expedición conseguiu escalar por vez primeira o Monte Erebus, situar o Polo Sur Magnético e descubrir o paso do Glaciar Beardmore, que facilitaría a chegada ao Polo en seguintes expedicións. Porén, Shackleton tivo que abandonar o seu obxectivo a 180 quilómetos do punto final, aos 88°23'S.

### Expedición de 1914 
No entanto, a expedición que deu máis fama a este explorador foi a iniciada en 1914, que tivo por nome Expedición Imperial Trans-Antártica. Poucos anos antes, en 1911 o noruegués Roald Amundsen conseguiría chegar ao Polo Sur, tras vencer nunha carreira que lle custou a vida a Scott e catro dos seus acompañantes. Shackleton consideraba que debía superar este éxito, e tentou cruzar o continente branco dende o Mar de Weddell ata a Illa Ross cruzando o polo xeográfico, apoiado por outro barco de provisións que debería deixar depósitos de comida e combustible ao longo da segunda metade da ruta.

A expedición non acadou o seu obxectivo, pero converteuse na máis sorprendente proba de resistencia humana. O barco no que viaxaban, o Endurance, quedou atrapado nos xeos antes de tocar terra, e os tripulantes pasaron nel varios meses. Cando o barco afundiu máis tarde pola presión, tiveron que percorrer andando o Mar de Weddel e navegar en bote ata a Illa Elefante. Shackleton e cinco homes máis continuaron a viaxe en busca de axuda nun pequeno bote ata Xeorxia do Sur. Os 22 homes que aínda permanecían na Illa Elefante foron rescatados polo buque chileno Yelcho, ou mando do capitán da expedición, o 30 de agosto de 1916, 22 meses despois da súa partida de Gran Bretaña.

Asemade, o barco de provisións afundiu nunha tormenta, pero os seus tripulantes conseguiron situar os depósitos, e foron rescatados polo propio Shackleton no Nadal de 1916.

## Pasamento 
En 1921 iniciou outra expedición o continente antártico, pero finou en Xeorxia do Sur, onde foi soterrado.

## Véxase tamén 
### Outros artigos 
* Expedición Shackleton-Rowett
* Expedición Endurance
2

*Este é o artigo sobre o ano. Para o número, véxase **dous***

**2** foi o segundo ano da era actual.

## Acontecementos 
* Encontro entre o cónsul romano Gaius César e o rei de Partia no Éufrates.
* Tiberio retorna a Roma.
* Ovidio escribe *Remedia amoris*.

## Nacementos 
* Apolonio de Tiana.

## Mortes 
* Lucio César, fillo de Marco Agripa e Xulia, sobriño e fillo adoptivo de Augusto.

## Outros 
* China realiza o seu primeira censo: 57&nbsp;000&nbsp;000 de habitantes.
* Historia ano a ano
Baíña, Baiona

**Santa Mariña de Baíña** é unha parroquia do concello de Baiona. Limita coas parroquias de Belesar, Baredo, Santa Cristina da Ramallosa e Baiona e pertence á comarca do Val Miñor e ó arciprestado de Miñor.

Segundo o IGE , tiña 1749 veciños en 2015 e os seus lugares máis destacados son: O Burgo (518), O Cruceiro (178), Os Eidos (150), As Fontes (231), A Igrexa (121), As Laxes (442), O Río (104) e San Cosme (5). Algúns dos seus casais son: A Moura, O Rial, A Sirimba, As Laxes de Quinós, Almirante Fontán (253) e Santa Marta (331).

## Patrimonio 
[miniatura|[Capela de Santa Marta de Baíña|Capela de Santa Marta.]]
Existen petróglifos en puntos moi diversos, algúns obsérvanse a simple vista, como os do Outeiro dos Lameiros e os da ermida de Santa Marta. Moitos outros atópanse semienterrados e non divulgados para os protexer dos estragos humanos. Tamén se conservan os restos dunha calzada romana e restos dun poboado castrexo na península de Santa Marta.

O nome da parroquia aparece documentado na Idade Media como *Vayna*. Pertenceu ao mosteiro de Oia até 1482, e daquela agregouna a Baiona o bispo de Tui Diego de Muros.

Dispón de fragas autóctonas á beira do río, de rutas rurais sinalizadas e de varios muíños restaurados. A uns minutos do *merendoiro da Chan da Lagoa, existen restos de muros, de pontes e de vivendas do poboado medieval de San Cosme, referente histórico para Baíña e do que hai lendas vivas coma a da Fonte Santa. Na península de Santa Marta existe unha ermida que queimou e profanou o pirata Francis Drake, quen se hospedou nesta parroquia antes de tentar conquistar Baiona. Posteriormente, a veciñanza reconstruíu esta ermida.

## Galería de imaxes 

Ficheiro:Baíña, Baiona, espadaña.JPG|Espadana da igrexa.
Ficheiro:Baíña, Baiona, igrexa e palco.jpg|Igrexa e palco.
Ficheiro:Igrexa de Santa Mariña de Baíña, lateral.jpg|Lateral da igrexa parroquial.
Ficheiro:Baíña, Baiona, palco 'MCMXXI'.JPG|O palco ten a inscrición *MCMXXI.*
Ficheiro:Igrexa de Santa Mariña de Baíña, escudo nun dos contrafortes da ábsida.jpg|Escudo nun dos contrafortes da ábsida da igrexa parroquial.
Ficheiro:Igrexa de Santa Mariña de Baíña, portada occidental.jpg|Porta da igrexa parroquial
Ficheiro:Baiña, Baiona, cabalos.JPG|Cabalos no monte de Baíña.
Ficheiro:Baiña, Concello de Baiona.jpg|Sinal 
Ficheiro:Baiona, Soledad Penalta Lorenzo.JPG|Escultura de Soledad Penalta Lorenzo, en Santa Marta.

## Lugares e parroquias 
### Lugares de Baíña 
### Parroquias de Baiona 
## Notas 
## Véxase tamén 
### Bibliografía 
* *Santa Mariña de Baíña e o Eremitorio de San Cosme*, 2008, Comunidade de Montes de Baíña. De Juan Ramón Martínez Barbosa e Xoán Martínez Tamuxe.
### Outros artigos 
* Lugares de Baiona
### Ligazóns externas 
* Descrición na páxina da diocese de Tui-Vigo.
PCI (informática)

[miniatura|dereita|Cinco rañuras de expansión PCI nunha [Placa base|placa nai.]]

**PCI** son as siglas de *Peripheral Component Interface* ("interface para compoñentes periféricos"). É un zócolo para sistemas informáticos deseñado para a conexión de tarxetas de expansión (como poden ser tarxetas de son, tarxetas de rede etc...) e que traballa 32 ou 64 bits e a comunicación coa CPU é de 33'33 Mhz e unha taxa de transferencia máxima de 133 Mb/s os de 32 bits. Creouno Intel para substituír os zócolos ISA ao desenvolver o microprocesador Pentium e dentro de pouco tempo vai ser substituído (xunto co AGP) polas distintas versións dos zócolos PCI Express.

## Véxase tamén 
* PCI Express
* ISA
Belesar, Baiona

**San Lourenzo de Belesar** é unha parroquia do concello de Baiona. Limita coas parroquias de Baíña e Santa Cristina da Ramallosa, e pertence ao arciprestado de Miñor. Segundo o IGE, no ano 2013, tiña 1185 veciños (581 homes e 604 mulleres), repartidos en 4 entidades de poboación: A Estibada (93), A Granxa (168), Medialdea (489) e Urgal (435).

## Xentilicio 
O seu xentilicio, de orixe castelanizante, é belesareño.

## Patrimonio 
Entre os seus monumentos destaca o miradoiro do Cortelliño, na serra da Groba, desde o que se ven as Rías Baixas.

O contorno desta serra está cheo de camiños empedrados e sendeiros rurais. Ademais consérvanse varios núcleos de petróglifos datados na Idade de Bronce.

Está atravesado polo río da Groba.

A festa da parroquia é o 10 de agosto, na honra de San Lourenzo.

## Galería de imaxes 

Ficheiro:San Lourenzo, Belesar, Baiona.JPG
Ficheiro:Belesar, Baiona.JPG

## Lugares e parroquias 
### Lugares de Belesar 
### Parroquias de Baiona 
## Véxase tamén 
### Outros artigos 
* Lugares de Baiona
### Ligazóns externas 
* San Lourenzo de Belesar, Diocese de Tui-Vigo.

## Notas
ISA

Siglas de *Industry Standard Architecture* (arquitectura estándar da industria). Zócolo de conexión para sistemas informáticos deseñado para a conexión de tarxetas de expansión. Existen dúas versións, que empregan diferente zócolo, unha cun ancho de banda de 8 bits e outra cun de 16 bits. As tarxetas con conexión de 8 bits se poden conectar nun zócolo de 16 bits pero non o revés. A velocidade do bus no caso das de ancho de banda de 16 bits é de 16 MB/s, insuficiente para as tarxetas de son de alta resolución, polo que foi substituído polo bus PCI na maioría das configuracións.
Apareceu pola primeira vez integrado no IBM PC en 1981, o de 16 bits data de 1984

## Véxase tamén
* Ancho de banda
* PCI
* Zócolo

## Ligazóns externas
Baiona, Baiona

**Santa María de Baiona** é unha parroquia do concello de Baiona. Limita coa parroquia de Santa María de Fóra de Baiona. Segundo o IGE, no 2015, tiña 2 787 habitantes (1.334 homes e 1.453 mulleres). É a capital do concello de Baiona.

Eclesialmente, inclúe a parroquia de Santa María de Fóra de Baiona e inclúese dentro do arciprestado de Miñor.

## Xeografía 
Nesta parroquia diferéncianse dúas zonas: a zona antiga da vila, e as urbanizacións recentemente construídas, como Os Tendales.

## Patrimonio 
Destaca o Cruceiro da Santísima Trindade, a Ex-Colexiata de Santa María e a fortaleza de Monterreal.

## Galería de imaxes 

Ficheiro:Ex-Colexiata de Santa María de Baiona.jpg|Ex-Colexiata.
Ficheiro:Cruceiro de la Santísima Trinidad.jpg|Cruceiro da Santísima Trindade.
Ficheiro:Baiona castle.jpg|Castelo de Monterreal ou de Monteboi.

## Lugares e parroquias 
### Lugares de Baiona 
### Parroquias de Baiona 
## Notas 
## Véxase tamén 
### Outros artigos 
* Lugares de Baiona
### Ligazóns externas 
* Santa María de Baiona na páxina da diocese de Tui-Vigo.
Lugares de Galicia

miniatura|Casa do concello de Abegondo.
Segundo o Nomenclátor de Galicia do ano 2026, existen 42.212 **lugares de Galicia**. Nesta páxina aparecen organizados por concello.

## Notas
## Véxase tamén
### Outros artigos
*Concellos de Galicia
*Parroquias de Galicia
*Galería de imaxes de Galicia
Lugares de Baiona

[miniatura|dereita|[Casa do concello de Baiona.]]
Galicia → Parroquias de Galicia → Lugares de Galicia → **Lugares de Baiona**

## Lugares de Baiona
### Baíña
### Baiona
### Baredo
### Belesar
### Santa Cristina da Ramallosa
## Parroquias de Baiona
## Véxase tamén
### Outros artigos
*Eleccións municipais en Baiona
*Galería de imaxes de Baiona
CGA

O **CGA**, siglas de ***Color Graphics Adapter*** ("adaptador de gráficos a cor"), é un estándar gráfico.

Foi creado en 1981 para superar as limitacións do sistema MDA, permitindo traballar con modos gráficos (16 cores e resolución de 160x128, 4 cores e resolución de 320x256 e 2 cores e resolución de 640x256). En modo texto a pantalla dividiase en 25 filas de 80 columnas. Cada carácter ocupaba 8 puntos de ancho por 8 de alto. Tiñan unha memoria de vídeo de 16 KB e podían conectarse tanto a monitores RGB como a monitores composite.

## Véxase tamén
### Outros artigos 
*Monitor
*Tarxeta gráfica
*Frecuencia de anovado
EGA

**EGA**, siglas de **Enhanced Graphics Adapter** (*adaptador gráfico mellorado*), é un padrón gráfico que superaba as posibilidades dos anteriores permitindo resolucións de ata 640x350 e 16 cores. En modo texto traballaba ben con 25 filas e 80 columnas, ben con 43 filas e 80 columnas. O tamaño dos caracteres era de 14 puntos de ancho e 8 de alto. As dezaseis cores que poden ser vistas simultaneamente son elixidas dunha paleta de 64 cores.

## Véxase tamén
### Outros artigos
*Monitor
*Tarxeta gráfica
*Frecuencia de anovado
Santa Cristina da Ramallosa, Baiona

**Santa Cristina da Ramallosa** é unha parroquia do concello de Baiona. Segundo o IGE no ano 2013 tiña 3.186 habitantes. Pertence ó arciprestado de Miñor, e limita coas parroquias de Baíña e Belesar, San Pedro da Ramallosa (Nigrán) e Borreiros (Gondomar).

As súas entidades de poboación son As Areas (170), Bouzós (81), O Caeiro (141), O Cruceiro Novo (71), Devesa (47), O Xuncal (252), Ladeira (170), Morade (70), O Outeiro (223), A Ponte (98), A Ponte Nova (260), A Ramallosa (948), A Ribeira (69), Sabarís (387), A Serralleira (21), Sopegal (55) e Viso de Calvos (123).

## Xeografía 
Pola parroquia pasa o río Miñor que desemboca na ría de Baiona, formando un esteiro habitado por garzas e outras aves mariñas. Ó final do esteiro atópase a praia Ladeira, a máis extensa e concorrida do municipio; situada nunha frecha litoral.

## Patrimonio 
Até o século XIII recibiu o nome de Santa Cristina de Miñor. Recibe o nome actual desde a construción da ponte da Ramallosa no estuario do río Miñor, que a conecta coa veciña parroquia de San Pedro da Ramallosa.. No seu monte na Serra da Groba, atópase o conxunto de petróglifos do Outeiro dos Lameiros. A igrexa, a pesar de ser de construción recente, conserva un pórtico lateral que pertenceu a unha antiga capela románica.

## Feira 
En Sabarís celébrase tódolos luns dende hai máis dun século unha feira.

## Galería de imaxes 

Ficheiro:Pórtico da igrexa de Santa Cristina da Ramallosa, Baiona.jpg|Pórtico da igrexa de Santa Cristina da Ramallosa.
Ficheiro:Mosteiro de Carmelitas Descalzas da Virxe do Carme e San Xosé de Sabarís, Baiona.jpg|Mosteiro das Carmelitas.
Ficheiro:Panorámica do panel vertical do Outeiro dos Lameiros - Os Campos - Baiona.jpg|Petróglifos do Outeiro dos Lameiros.

## Lugares e parroquias 
### Lugares de Santa Cristina da Ramallosa 
### Parroquias de Baiona 
## Notas 
## Véxase tamén 
### Outros artigos 
* Zona especial de conservación A Ramallosa
### Ligazóns externas 
* Santa Cristina da Ramallosa na páxina da Diocese de Tui-Vigo
VGA

miniatura|Estándares de resolución de vídeo
**VGA** son as siglas de **Video Graphics Array** (*matriz de gráficos de vídeo*). É un estándar gráfico que permite 256 cores simultáneos a elixir nunha paleta de 262.144 tons e unha resolución gráfica de 640x576.

Este estándar mantén a compatibilidade cos sistemas anteriores coma o MDA, o CGA e o EGA, permitindo empregar programas deseñados para este sistemas en equipos equipados con este tipo de tarxetas.miniatura|Conectador VGA|centro
## Véxase tamén
### Outros artigos
*Monitor
*Tarxeta gráfica
*Frecuencia de anovado
MCGA

A **Multi-Color Graphics Array** (en galego: "MCGA, matriz gráfica multicolor"), é unha versión expandida do estándar gráfico CGA creado por IBM para os seus sistemas PS/2 de ordenadores persoais.

## Véxase tamén
### Outros artigos 
*Monitor
*Tarxeta gráfica
*Frecuencia de anovado
Super Video Graphics Array

miniatura|SVGA (4:3) comparado con outros estándares de visualización.
***Super Video Graphics Array***, tamén coñecida como **SVGA**, **Super VGA** o **Dsub-15**, é unha versión ampliada do estándar VGA.

## Véxase tamén
*Monitor
*Tarxeta gráfica
*Frecuencia de anovado
SXGA

Siglas de *Super Extended Graphics Array* (matrix de gráficos superextendida). Versión ampliada do estándar VGA. Permite resolucións de 1280x1024.

## Véxase tamén
* Monitor
* Tarxeta gráfica
* Frecuencia de anovado

## Ligazóns externas
UXGA

Siglas de *Ultra Extended Graphics Array* (matrix de gráficos ultraextendida). Versión ampliada do estándar VGA. Permite resolucións de 1600x1200.

## Véxase tamén
*Monitor
*Tarxeta gráfica
*Frecuencia de anovado

## Ligazóns externas
XGA

**XGA** son as siglas de **eXtended Graphics Array** (*matriz de gráficos estendida*). É unha versión ampliada do estándar VGA que permite resolucións de 1024 x 768.
## Véxase tamén 
### Outros artigos 
* Monitor
* Tarxeta gráfica
* Frecuencia de anovado
27 de maio

O **27 de maio** é o 147º día do ano do calendario gregoriano e o 148º nos anos bisestos. Quedan 218 días para finalizar o ano.

## Acontecementos 
* 1703 - O Tsar Pedro, O Grande funda San Petersburgo.
* 1895 - En Londres, o escritor Oscar Wilde vese condenado a dous anos de cárcere con traballos forzados debido á súa homosexualidade.

## Nacementos 
miniatura|100px|Rachel Carson
* 1871 - Georges Rouault, pintor francés (m. 1958).
* 1894 - Dashiell Hammett, escritor norteamericano de novela negra (m. 1961).
* 1894 - Louis-Ferdinand Céline, escritor francés (m. 1961).
* 1902 - Émile Benveniste, lingüista francés (m. 1976).
* 1907 - Rachel Carson,  bióloga e escritora estadounidense. (m. 1964)
* 1923 - Inge Morath, fotógrafa austríaca (m. 2002).
* 1944 - Antonio Rodríguez Rodríguez, político galego.
* 1951 - Ana Belén, cantante madrileña.
* 1952 - Rosa Díez, política española.
* 1956 - Carlos Príncipe, político galego.
* 1956 - Giuseppe Tornatore, director de cine italiano.
* 1969 - Elena Gallego Abad, xornalista e escritora galega.

## Mortes 
miniatura|100px|Niccolò Paganini.
* 735 - Beda, escritor e erudito (n. 672).
* 1840 - Niccolò Paganini, compositor italiano (n. 1782).
* 1910 - Robert Koch, bacterioloxista.
* 1914 - Joseph Swan, físico e químico inglés (n. 1928).
* 1923 - Felipe Romero Donallo, político galego.
* 1964 - Jawaharlal Nehru, político indio (n. 1964).
* 1987 - John Howard Northrop, bioquímico estadounidense (n. 1891).
* 1988 - Claudio San Martín, empresario galego (n. 1934).
* 1989 - Arseni Tarkovski, poeta ruso (n. 1907).
* 2011 - Antonio Díaz Fuentes, político galego (n. 1935).
* 2012 - Elisa Lamas, xornalista galega.
* 2020- Evelyn Nicol, científica afroamericana (n. 1930)

## Festas e celebracións 
* Día Nacional da Enfermidade celíaca (en España) 

## Outros 
## Notas 
Os 366 días do ano
Alcabre, Vigo

**Santa Baia de Alcabre** é unha parroquia do concello de Vigo na comarca homónima. Segundo o IGE, en 2022 tiña 4.222 habitantes (2.001	 homes e 2.221 mulleres). Limita coas parroquias de Bouzas, Coia, Comesaña e Navia e pertence ó arciprestado de Vigo-Santo André. Ten 21 entidades de poboación, 3 lugares e 3.673 veciños (2013).

As súas entidades de poboación son as seguintes: A Ameixeira (102), Barreiro (243), O Carregal (313), O Castañal (85), O Cruceiro (65), A Fonte (71), Fontes (27), Forte (34), A Garita (57), A Igrexa (405), A Millareira (90), Montana (104), O Muíño do Vento (107), A Pardaíña (19), As Pertegueiras (78), Roade (557), A Robaleira (57), A Sobreira (184), Turido (131), A Veiguiña (174) e Viña Grande (94). Os lugares (que xeralmente forman parte dalgunhas das entidades): O Casaliño, Freixeiro e A Quiringosta.

## Xeografía 
Limita polo leste con Bouzas e Coia, polo sur con Santo André de Comesaña e Navia e polo oeste e norte coa Ría de Vigo.

É unha das parroquias máis pequenas. Está na costa, e caracterízase xeograficamente polo gran número de praias que alberga. Contabilízanse ata dez: A Fontoura (case desaparecida), O Carril, Santa Baia, O Cocho ou Matadoiro, Mourisca, Fontes ou Olmos, Tombo do Gato ou da Fonte, A Espedrigada, O Cocho das Dornas e O Laxón (a parte máis ao norte da praia de Samil).

## Patrimonio 
Na contorna do Monte das Cruces topáronse pezas líticas dos anos 6.500-4.500 a.c., e nas escavacións arqueolóxicas de finais da década de 1980 apareceron na praia do Cocho, ao carón do Museo do Mar, restos de muros, tégulas, bases de columnas e muíños de man dun antigo asentamento romano.

Alberga un interesante conxunto relixioso do século XVIII, formado pola igrexa, a casa reitoral e o cemiterio. A nova igrexa de Santa Baia foi rematada no ano 1999 e, próximo a ela, atópase o pazo de Sensat construído na década de 1940. Tamén na parroquia atópase o Museo do mar de Galicia, construído sobre o castro da Punta do Muíño do Vento.

A praia de Fontes (famosa polos asasinatos de veciños despois do Golpe de Estado do 18 de xullo de 1936), acolle un monólito de homenaxe ás vítimas.

## Galería de imaxes 
## Lugares e parroquias 
### Lugares de Alcabre 
### Parroquias de Vigo 
## Notas 
## Véxase tamén 
### Outros artigos 
* Lugares de Vigo
28 de maio

O **28 de maio** é o 148º día do ano do calendario gregoriano e o 149º nos anos bisestos. Quedan 217 días para finalizar o ano.

## Acontecementos 
* -585 - prodúcese unha eclipse solar prevista por Tales de Mileto.
* 1988 - Constitúese en Melide a Asociación de Gaiteiros Galegos. Ocupa a presidencia Ricardo Portela.
* 2014 - Google presenta o primeiro vehículo autónomo capaz de circular sen os seres humanos teren de o conducir.

## Nacementos 
miniatura|100px|Joseph Ignace Guillotin.
miniatura|100px|John Fogerty.
miniatura|100px|Kylie Minogue.
miniatura|100px|Cameron Boyce.
* 1728 - Maria Angela Ardinghelli, física, matemática  e tradutora italiana (m. 1825)
* 1738 - Joseph Ignace Guillotin, médico e deputado francés (m. 1814).
* 1807 - Louis Agassiz, naturalista estadounidense (m. 1873).
* 1821 - Xoán Cuveiro Piñol, lingüista e escritor (m. 1906).
* 1888 - Jim Thorpe, atleta estadounidense (m. 1953).
* 1889 - Juan Jeremías Montero, industrial e político galego.
* 1908 - Ian Fleming, escritor británico (m. 1964).
* 1912-  Ruby Violet Payne-Scott,  astrofísica (m. 1981)
* 1915 - Joseph Greenberg, lingüista e antropólogo norteamericano (m. 2001).
* 1920 - Victor Turner, antropólogo escocés (m. 1983).
* 1923 - György Ligeti, compositor húngaro.
* 1925 - Bülent Ecevit, político turco (m. 2006).
* 1938 - Jerry West, xogador de baloncesto estadounidense.
* 1940 - Andrés Torres Queiruga, teólogo e escritor galego.
* 1944 - Sondra Locke, actriz estadounidense (m. 2018).
* 1945 - John Fogerty, cantante estadounidense (Creedence Clearwater Revival).
* 1960 - Pastora Vega, actriz española.
* 1960 - Hipólito Fariñas Sobrino, político galego.
* 1961 - Lourenzo Fernández Prieto, historiador galego.
* 1964 - Antonio Murado, pintor galego.
* 1968 - Kylie Minogue, raíña do pop e actriz australiana.
* 1999 - Cameron Boyce, actor estadounidense (m. 2019).

## Mortes 
miniatura|100px|Anne Brontë.
* 1805 - Luigi Boccherini, compositor e músico italiano (n. 1743).
* 1836 - Antonín Rejcha, compositor checo (n. 1770).
* 1849 - Anne Brontë, novelista inglesa (n. 1820).
* 1878 - Benito Vicetto, escritor e historiador galego (n. 1824).
* 1938 - Miguel Fleta, tenor español (n. 1897).
* 1975 - Lung Chien, director e actor chinés (n. 1916).
* 1989 - Baltasar Lopes da Silva, escritor caboverdiano (n. 1907).
* 1992 - Joseph-Maria Piel, filólogo (n. 1903).
* 2003 - Ilya Prigogine, químico belga, premio Nobel de Química en 1977 (n. 1917).
* 2007 - Jörg Immendorff, pintor e escultor alemán (n. 1945).
* 2007 - Eduard Pons Prades, escritor e historiador español (n. 1920).
* 2010 - Gary Coleman, actor estadounidense (n. 1968).
* 2018 - María Dolores Pradera, cantante e actriz española (n. 1926).

## Festas e celebracións 
* Día Nacional da Nutrición
* Día da Hixiene Menstrual

## Outros 
* Santoral:

Os 366 días do ano
## Notas